Storelva (Nærøysund)

Storelva er ei elv i Nærøysund kommune i Trøndelag. Den renner fra Storfiskløysa til østenden av Storvatnet, og fortsetter fra vestenden av Storvatnet, via Fossbergfossen, ned til munningen i pollen Lonet innerst i Eiterfjorden. Denne siste strekningen, som også kalles Fossbergelva, er bare 100 meter lang. Hele vassdraget er 11,8 kilometer langt og har et nedbørfelt på . Middelvannføringen ved munningen er . 

Elva har sine øverste kilder i Storskardet øst for Storfiskløysa (188 moh). Fra Storfiskløysa renner den mot vest og passerer gjennom en rekke små innsjøer på vei ned mot Bogavatnet, hvor den like før munningen danner Bogavassfossen. Storelva fortsetter vestover fra Bogavatnet, og ved Skillingsåsen kommer Heimelva inn fra nord, før den munner ut lengst øst i Storvatnet.

Storvatnet er vannkilde til Marine Harvests settefiskanlegg ved Lonet, og er regulert 1,61 meter. Anlegget kan ta ut inntil , eller  og vannføringen i Fossbergelva er tilsvarende redusert som følge av dette. Reguleringskonsesjonen pålegger dog en minstevannføring i Fossbergfossen på  hele året.

Det har vært drevet sagbruk ved Fossbergfossen siden rundt 1700.

Størstedelen av nedbørfeltet over Storvatnet omfattes av Simle naturreservat.

Referanser 

Elver i Nærøysund
Nedbørfelt til Norskehavet